A. Rahim

Abdul Rahim Abu atau lebih dikenali sebagai A. Rahim (19 Mei 1930 – 20 April 1992), ialah seorang pelakon, pengarah dan penulis skrip Malaysia.

Kerjaya
Memulakan kerjaya hiburannya di layar lebar semasa zaman kegemilangan perfileman Tanah Melayu, beliau terkenal dengan peranan antagonis di dalam filem-filem terbitan Malay Film Productions sehingga menerima jolokan Rahim Debuk.

Beliau banyak berlakon dalam produksi Malay Film Productions dan juga berlakon filem Cathay-Keris Film Productions (Rumah Itu Dunia Aku dan Chuchu Datok Merah). Rata-ratanya banyak watak antagonis yang dipegangnya - cuma tiga kali berlakon watak baik misalnya dalam filem Isi Neraka, Ibu Mertua-ku dan Anak Buloh Betong serta watak lawak dalam filem Ali Baba Bujang Lapok apabila beliau memegang watak sebagai Momotaro-san, salah seorang daripada 40 orang penyamun yang berketurunan Jepun-Muslim dan dari situlah nama beliau mula dikenali.

Selain berlakon, beliau juga merupakan pakar seni bela diri dan turut menjadi tenaga pengajar untuk babak pergaduhan kepada beberapa pelakon, sebaris dengan seniman Salleh Kamil dan S. Kadarisman. Salah satunya ialah pencak Silat Kuntau Tekpi dan berkemahiran bermain pisau Tekpi dimana beliau mendapat didikan dari guru Zainal Abidin Baling. Pencak yang sama turut dipelajari bekas birasnya, P. Ramlee untuk berlakon dalam filem 6 Jahanam.

Selepas malapnya era filem Melayu di Singapura, beliau pulang semula ke Malaysia dan terus berlakon beberapa filem lagi, seperti Pendekar, Tiada Esok Bagimu, Esok Masih Ada, Bukit Kepong dan lain-lain. Selain itu, beliau juga aktif berlakon dalam drama-drama terbitan RTM.

 Kehidupan peribadi 
Beliau dilahirkan sebagai Abdul Rahim bin Abu pada 19 Mei 1930 di Kuala Kangsar, Perak dan merupakan bekas biras P. Ramlee kerana beliau pernah berkahwin dengan Junainah (adik Junaidah isteri pertama P. Ramlee).

 Kematian 
Beliau meninggal dunia pada hari Isnin, 20 April 1992 dalam van miliknya di perkarangan Studio Merdeka, akibat sakit jantung pada usia 62 tahun. Jenazahnya dikebumikan di Pusara Aman, Singapura dan ia merupakan permintaan terakhirnya.

Dua hari sebelum sebelum kematiannya, beliau dilaporkan sempat bergurau dengan memberitahu penerbit JD Production, Julie Dahlan bahawa filemnya Kanang Anak Langkau mungkin tidak sempat ditontonnya.

 Filemografi 

 Filem 
 Tahun Tajuk Watak Catatan1951 Rayuan Sukma Musa Filem pertama  Bapa Saya Rahim Juwita  Hassan  1952 Sedarah  Hashim 1953 Pachar Puteh Seniwati 1954 Panggilan Pulau  Musa  1955 Empat Isteri Yusof1956 Hang Tuah Orang Mengamuk 2 Penampilan khas  Semerah Padi Jejaka  Bernoda Osman Keadilan Illahi Pengikut Malaun1957 Belantara Seruan Darah1958 Sri Menanti Masharakat Pinchang Hassan  Azimat  Kawan Remy   Kaki Kuda Yakkub  Sumpah Orang Minyak Hantu Kubor1959 Pendekar Bujang Lapok Rahim Musang Berjanggut Samseng kuncu Megat 1  Samseng1960 Pertarongan  Garang   Megat Terawis Tengku Johan Lela Pahlawan  Isi Neraka Tulat  Putera Sangkar Maut Marjan  Lela Manja Panglima Harimau Berantai 1961 Ali Baba Bujang Lapok  Penyamun Momotaro san  Seniman Bujang Lapok Pelakon  Penampilan khas  Mas Merah Gadik  Si Tanggang Jelutong Sri Tanjung1962 Lubalang Daik Japri  Ibu Mertua-ku Omar Hashim  1963 Rumah Itu Dunia Aku  Rahim  Chuchu Datok Merah  Long Daik  Tajul Ashikin Datok Perantau  Gul Bakawali 1964 Selamat Hari Raya  Dirinya sendiri  Filem pendek  Hutang Darah Dibayar Darah Reno Sanggora1965 Taqdir Panglima Jati Muda Mudi  Juga sebagai penolong pengarah  1966 Anak Buloh Betong Orang Kaya Manera Filem terakhir di Singapura 1977 Pendekar 1979 Penagih Dadah  Juga sebagai lakon layar  Esok Masih Ada Ramon  Tiada Esok Bagimu  Suami Zarah 1981 Bukit Kepong Lans Koperal 7186 Jidin Omar Sebagai penolong pengarah  Sesejuk Air Mata Ibu Juga sebagai pengarah, penulis skrip, cerita asal dan lakon layar 1988 Jiran Ramlan  1990 Hati Bukan Kristal Kekasih Michelle 1991 Bayangan Maut Jinggo  Juara Chief  Kanta Serigala Omar Filem terakhir 

 Rujukan 

 Pautan luar 


Kategori:Kelahiran 1930
Kategori:Kematian 1992
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Perak
Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Pengarah filem Malaysia
Kategori:Penulis skrip Malaysia
Kategori:Kematian akibat serangan jantung
Kategori:Warga Studio Jalan Ampas